9.-11. Juli 2010  Hallo liebi magnolia-gardens-familie  Am frytig sy mir wider ufs Schiff. Wius so grusam heiss isch gsy, si mir haut a waudrand i schatte ga hocke. Uf e see hei mir nid chönne, wiu d'christine het zum coifför müesse. Mir sy no bi mine spezielle fründe - em pierre u der beatrice - zum ene glesli yglade gsy, aber gange sxy mir ersch, nachdeäm es e chly chüeler isch worde.  So um di 10ne hei mer no e spaziergang gmach. Zersch bin i em LEGO begägnet, das isch e 2jährige shih tzu. U wi das unger shih tzüggelis äbe so isch, hei mir üs - trotz de verschidene sprache -  uf ahieb guet verstande. I hoffe, das i der LEGO no mängisch triffe, hoffentlich aber bi weniger heissem wätter. Dir gloubet nid, uf em wytere spaziergang han i öppe no 10 anderi nätti u liebi hüng troffe. Am morge am viertu ab 4i han i mini lüt gweckt, u si sy mit mir  cho ne spaziergang mache. Denn isch es no veie chli chüel gsy.  Am Mittag sy mir i neueburgersee ufe gschipperet. Während em fahre het geng es chüels lüftli gwäit, so das es ganz agnähm isch gsy. I der "schweinebucht" hei mir liebis u zimmermas troffe. Die sy alli zu üs uf d'fly cho. Mi hei si geng e chli düschelet u nes nasses tüechli zum druf lige han i natürlech o gha. Wo du us em burgunderloch d'wulke immer scheuer u schwerzer sic ho, hei mir üs du uf e heiwäg gmacht. Chum sy mir i üsem hafe gsy,  het's afa rägne. Mir si aber trotzdäm ga spaziere. Plötzlech isch e jack russel-hündin ch z'düse für mir tschou z'säge. Der max het mi losglah u mir zwöi sy über e rase düüset wie die wiude. Nach emene wyli hei mini auteli mi zrügg grüeft - das heisst:  si heis wöue, aber i ha überhoupt nüt ghört. Ersch wo du di andere irem "virgule" grüeft hei, het's du bi mir o ändlech ghoue. Wiu d'wätterprognose absolut schlächt si gsy, hei mir du zämepackt un üs uf e heiwäg gmacht.  Bim letschte gartebisi han i  der max no zünftig i d'sätz bracht. I bin im wie ne düse ab, un är het angscht gha, i göng grad düre thuja uf d'strass. Mönsch, isch dä suur gsy! Wiu i ds glyche am morge grad wider probiert ha, hei si mi du haut a d'leine gno. Die beide hei überhoupt nid chönne begryfe, das i plötzlech nümme ha wöue fouge! (später hei si du usegfunge, werum!)  Am sunnti hei mir e usflug nach interlake gmacht. Mir sy müglechscht am schatte na, am brunne hei mir rascht gmacht, un i ha chönne wasser läpple. Dert han i  bekanntschaft vo zwene tibet terrier gmacht. Ds einte het fasch usgseh wien i, nume grösser u scho 2jährig. Das isch es liebs gsy, un i hät gärn mit im spilt. Aber der euter rüd, wo o isch derby gsy, het mi agruret. Das het mi nid nätt dünkt.  Der räschte vom tag hei mir zäme deheime uf der schattige terrasse verbracht, mit usflüg i garte - mit leine! - zum bisle u wässerle.  Später am abe, wo mir dinne ghocket sy, het d'christine plötzlech gseit: "Lue, dert isch e junge fuchs!" U würklech, under em  gartetisch het es füchsli zu üs is wohnzimmer ine gluegt! Itz hei mini zwöi auteli ändlech tschegget, werum i im garte so ufgregt bi, u unmüglech cha fouge!! Öppe e stung später isch das füchsli no einisch uf d'terrasse cho inluege. I hoffe, dä houis de öppe wider, süsch lö die mi - us lutter angscht um mi - no es wyli nid ab der leine!!!  Ganz liebi grüess us em tropische gümligen  Lucky + Co.